
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1124 

17 Οκτωβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων του αιγιαλού και δημιουργίας 
ζώνης παραλίας στη θέση «ΜΥΛΟΠΟΤΑΜΟΣ» του 

Δήμου Μουρεσίου Ν. Μαγνησίας. 1 

Άρση αναδάσωσης εκτάσεως 610,55τ.μ. στη θέση «Α¬ 
γία Τριάδα» Περιφέρειας Δ.Δ. Μηλεώντου Δήμου 
Μηλεών, Ν. Μαγνησίας. 2 


ΑΠΟΦΑΣΕΙΣ 

Αριθ. 6687 (1) 

Καθορισμός των ορίων του αιγιαλού και δημιουργίας ζώ¬ 
νης παραλίας στη θέση «ΜΥΛΟΠΟΤΑΜΟΣ» του Δήμου 
Μουρεσίου Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 3,4,5 και 6του ν. 2971/2001 
(ΦΕΚ 285/Δ719.12.2001) «περί περί αιγιαλού και παρα¬ 
λίας». 

2. Τις διατάξεις του άρθρου 2 του ν.δ. 439/1970 «περί 
συμπληρώσεως των διατάξεων περί αιγιαλού». 

3. Τις διατάξεις του ν. 3200/1955 (ΦΕΚ 97 τ.Α') «περί δι¬ 
οικητικής αποκέντρωσης» όπως αυτές τροποποιήθηκαν 
και ισχύουν σήμερα. 

4. Τις διατάξεις του άρθρου 19 παρ. 5 του ν.δ. 2344/ 
1995, του άρθρου 52 παρ. 6 ν. 2218/1994, του άρθρου 4 
παρ. 7 του ν. 2240/1994, δυνάμει των οποίων αρμοδιότη¬ 
τες του Υπουργείου Οικονομικών που είχαν μεταβιβασθεί 
στους Νομάρχες, ανήκουν στον Περιφερειακό Διευθυ¬ 
ντή, σε συνδυασμό με αυτές του άρθρου 14 παρ. 2 του 
ν. 2399/96 με τις οποίες προβλέπεται η κατάργηση των θέ¬ 
σεων των Περιφερειακών Διευθυντών ,οι αρμοδιότητες 
πλέον του οποίου περιήλθαν στο Γενικό Γραμματέα της 
Περιφέρειας που ασκούνται από τον Αναπληρωτή Περι¬ 
φερειακό Διευθυντή. 

5. Τις διατάξεις του τετάρτου εδαφίου της παρ. 2 του 
άρθρου 1 και της παρ. 6 του ιδίου άρθρου του ν. 2503/ 
1997 «Διοίκηση, οργάνωση, στελέχωσητης Περιφέρειας, 


ρύθμιση θεμάτων για την Τοπική Αυτοδιοίκηση και άλλες 
διατάξεις» (ΦΕΚ 107 τ.Α').σύμφωνα με τις οποίες οι Περι¬ 
φερειακές Υπηρεσίες του Υπουργείου Οικονομικών που 
συγκροτούσαν την Περιφερειακή Διοίκηση του Νομού ή 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.97, Υπηρεσίες του Υπουργείου Οικονομικών. 

6. Τις διατάξεις του άρθρου 46 παρ. 21 του ν. 3220/2004 
(ΦΕΚ15/Α728.1.2004) «Μέτρα αναπτυξιακής και κοινωνι¬ 
κής πολιτικής - αντικειμενικοποίησης του φορολογικού ε¬ 
λέγχου και άλλες διατάξεις». 

7. Την απόφαση του Υπουργού Εσωτερικών, Δημόσιας 
Διοίκησης και Αποκέντρωσης που δημοσιεύθηκε στο ΦΕΚ 
93/Γ 12 .· 4.2004 με την οποία ορίστηκαν οι Γενικοί Γραμμα- 
τείς Περιφερειών της Χώρας. 

8 Την από 3.6.2005 έκθεση της κατά το άρθρο 3 του ν. 
2971/19.12.2001 (ΦΕΚ 285/Α719.12.2001) «περί αιγιαλού 
και παραλίας» αρμόδιας Επιτροπής καθορισμού ορίων αι- 
γιαλού και παραλίας, για τον καθορισμό ορίων αιγιαλού 
και δημιουργία ζώνης παραλίας στη θέση «ΜΥΛΟΠΟΤΑ¬ 
ΜΟΣ» του Δήμου Μουρεσίου Ν. Μαγνησίας. 

9. Το από το Νοέμβριο 2004 τοπογραφικό και υψομε¬ 
τρικό διάγραμμα κλίμακας 1 :500 αποτελούμενο από δύο 
(2) πινακίδες που συντάχθηκε από τον Τοπογράφο μηχα¬ 
νικό Παναγιώτη Καρακαντέ και το οποίο ελέγχθηκε ως 
προς την ακρίβεια της αποτύπωσης και θεωρήθηκε από 
την Τοπογράφο Μηχανικό της Κτηματικής Υπηρεσίας Ν. 
Μαγνησίας Βασιλική Χατζηπλή στις 3.6.2005. 

10. Την υπ’ αριθμ. 544.5/819/2005 σύμφωνη γνώμη του 
Γ.Ε.Ν. για τα όρια αιγιαλού και παραλίας., αποφασίζουμε: 

Επικυρώνουμε την από 3.6.2005 έκθεση της κατά το άρ¬ 
θρο 3 του ν. 2971/19.12.2001 αρμόδιας Επιτροπής καθο¬ 
ρισμού ορίων αιγιαλού και παραλίας, για τον καθορισμό 
ορίων αιγιαλού και δημιουργία ζώνης παραλίας στη θέση 
«ΜΥΛΟΠΟΤΑΜΟΣ»του Δήμου Μουρεσίου Ν. Μαγνησίας. 

Το από το Νοέμβριο 2004 τοπογραφικό και υψομετρικό 
διάγραμμα κλίμακας 1 :500 αποτελούμενο από δύο (2) πι¬ 
νακίδες που συντάχθηκε από τον Τοπογράφο μηχανικό 
Παναγιώτη Καρακαντέ και το οποίο ελέγχθηκε ως προς 
την ακρίβεια της αποτύπωσης και θεωρήθηκε από την Το- 
πογράφο Μηχανικότης Κτηματικής Υπηρεσίας Ν. Μαγνη¬ 
σίας Βασιλική Χατζηπλή στις 3.6.2005. 

Στο τοπογραφικό διάγραμμα καθορίστηκε από την αρ¬ 
μόδια Επιτροπή όπως πιο πάνω αναφέρεται: 

Η οριογραμμήτου αιγιαλού με κόκκινη συνεχή πολυγω¬ 
νική γραμμή 21.1,2, 3 ,... έως και 19, της οποίας οι κορυ¬ 
φές εξασφαλίζονται με συντεταγμένες του Κρατικού τρι¬ 
γωνομετρικού δικτύου. 

Η οριογραμμή της παραλίας με κίτρινη συνεχή πολυγω¬ 
νική γραμμή 21', 1', 2', 3', ... έως και 19', παράλληλη της 
γραμμής αιγιαλού σε απόσταση 15,00 μ. για την εξυπη¬ 
ρέτηση των σκοπών του άρθρου 1, παρ. 2 του ν. 2971/ 
2001 . 

Η Επιτροπή διαπίστωσε ότι δεν υπάρχει παλαιός αιγια- 
λός. 

Η απόφαση αυτή με την έκθεση της Επιτροπής καιτοτο- 
πογραφικό διάγραμμα, να δημοσιευθούν στην Εφημερί¬ 
δα της Κυβερνήσεως. 

Λάρισα, 6 Σεπτεμβρίου 2005 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 


ΕΚΘΕΣΗ 

Επιτροπής καθορισμού των ορίων αιγιαλού, παραλίας, 
παλαιού αιγιαλού σύμφωνα με τα άρθρα 3,4 και 5 του 
ν. 2971/2001 Καθορισμός για πρώτη φορά των ορίων 
αιγιαλού κ.λπ. στη θέση «ΜΥΛΟΠΟΤΑΜΟΣ» του Δή¬ 
μου Μουρεσίου Ν. Μαγνησίας. 

Στο Βόλο σήμερα την 3.6.2005 οι υπογεγραμμένοι: 

1. ΕΥΘΥΜΙΟΥ ΔΗΜΗΤΡΙΟΣ Προϊστάμενος της Κτηματι¬ 
κής Υπηρεσίας Ν. Μαγνησίας, ως Πρόεδρος, 

2. ΑΡΜΥΡΑΣ ΙΩΑΝΝΗΣ, Κεντρικός Λιμενάρχης Βόλου, 
ως μέλος, 

3. ΧΑΤΖΗΠΛΗ ΒΑΣΙΛΙΚΗ, Τοπογράφος Μηχανικός της 
Κτηματικής Υπηρεσίας ως μέλος, 

4. ΛΟΥΚΙΔΟΥ ΑΝΑΣΤΑΣΙΑ, Διευθύντρια της ΠΕ.ΧΩ.Π.Ε. 
Νομαρχιακής Αυτοδιοίκησης Ν. Μαγνησίας, ως μέλος, 

Η ΜΟΥΝΤΟΥΡΗ ΚΩΝ/ΝΤΙΑ, Διευθύντρια ΠΕ.ΧΩ. Γενι¬ 
κής Γραμματείας Περιφέρειας Θεσσαλίας, αν και προ¬ 
σκλήθηκε νόμιμα δενπροσήλθε, που αποτελούμε την επι¬ 
τροπή καθορισμού των ορίων αιγιαλού, παραλίας και πα¬ 
λαιού αιγιαλού, σύμφωνα με τα άρθρα 3, 4 και 5 του ν. 
2971/2001 (ΦΕΚ 285/Α719.12.2001) και της υπ’ αριθμ. 
9491/20.12.2004 απόφασης του Γεν. Γραμματέα Περιφέ¬ 
ρειας Θεσσαλίας, μετά από αυτοψία στην παραπάνω πε¬ 
ριοχή στις 3.6.2005 ύστερα από πρόσκληση του Προέ¬ 
δρου της επιτροπής με το υπ’ αριθμ. 1282/2.6.2005 έγ¬ 
γραφο, αφού λάβαμε υπόψη: 

1. Την από 8.6.2004 αίτηση του Παναγιώτη Καρακαντέ 
με την οποία ζητείται ο καθορισμός του αιγιαλού και της 
παραλίας στην παραπάνω περιοχή. 

2. Τις διατάξεις του ν. 2971/2001 (ΦΕΚ 285/Α7 
19.12.2001) και ειδικότερα τα άρθρα 4, 5,6, 7, 8, και 9. 

3. Το τοπογραφικό και υψομετρικό διάγραμμα της πα¬ 
ραπάνω περιοχής με κλίμακα 1:500, που συντάχθηκε τον 
Νοέμβριο 2004 από τον τοπογράφο μηχανικό Παναγιώτη 


Καρακαντέ σε δύο (2) πινακίδες και ελέγχθηκε και θεω¬ 
ρήθηκε από τη Βασιλική Χατζηπλή, τοπογράφο μηχανικό 
της Κτηματικής Υπηρεσίας Ν. Μαγνησίας στις 3.6.2005. 

4. Την αντίληψη που σχηματίστηκε λαμβάνοντας υπό¬ 
ψη, ύστερα από αυτοψία τις φυσικές και λοιπές ενδείξεις 
που επηρεάζουντο πλάτοςτου αιγιαλού καιτης παραλίας 
και ειδικότερα: 

α) Τη γεωμορφολογία του εδάφους για την οποία ανα¬ 
λυτικά αναφέρεται ότι: 

1) Η μορφολογία της ακτής συνίσταται από βραχώδη 
πρανή με κατακόρυφες κλίσεις και μεγάλα ύψη στέψης. 

2) Της ακτής συνέχονται εκτάσεις ορεινές. Με έδαφος 
ημιβραχώδες, γαιώδες. Εντός σχεδίου. Αδόμητες. Με 
χρήση γεωργική, δασική. 

3) Το φυσικό όριο βλάστησης συνίσταται από θαμνώδη 
φυσική βλάστηση. 

β) Το γεγονός ότι στην περιοχή δεν εντοπίστηκαν πα¬ 
ράκτιοι φυσικοί πόροι. 

γ) Τα πορίσματα από την εκτίμηση των μετεωρολογικών 
στοιχείων της περιοχής, ήτοι το γεγονός ότι η περιοχή 
προσβάλλεται από ισχυρούς ανέμους κυρίως από Β, ΒΑ, 
διευθύνσεις. 

δ) Τη μορφολογία του πυθμένα ο οποίος συνίσταται α¬ 
πό βραχώδη ανώμαλη σύσταση και μεγάλα βάθη κοντά 
στην ακτή. 

ε) Τοντομέα ανάπτυξης κυματισμού σε σχέση με το μέ¬ 
τωπο της ακτής ότι δηλαδή πρόκειται για ακτή με μεγάλο 
ανάπτυγμα πελάγους. 

στ) Την ύπαρξη μη ύπαρξη τεχνικών έργων στη περιοχή. 

ζ) Τη μη ύπαρξη εγκεκριμένων χωροταξικών κατευθύν¬ 
σεων και χρήσεων γης που επηρεάζουν την παράκτια ζώ¬ 
νη. 

η) Τη μη ύπαρξη καταγεγραμμένων δημόσιων κτημά¬ 
των. 

θ) Ότι δεν υφίσταται Κτηματολόγιο. 

ι) Τη μη ύπαρξη ευπαθών οικοσυστημάτων και προστα- 
τευόμενων περιοχών, αποφασίζουμε: 

Καθορίζουμε στο παραπάνω τοπογραφικό διάγραμμα: 

1. Την οριογραμμή του αιγιαλού με κόκκινη συνεχή πο¬ 
λυγωνική γραμμή 21,1,2,3, έως και 19, της οποίας οι κο¬ 
ρυφές εξασφαλίζονται με συντεταγμένες του κρατικού 
τριγωνομετρικού δικτύου. 

2. Την οριογραμμή της παραλίας για την εξυπηρέτηση 
τωνσκοπώντου άρθρου 1 §2τουν. 2971/2001 με κίτρινη 
συνεχή πολυγωνική γραμμή 21', 1', 2', 3',... έως και 19', της 
οποίας οι πλευρές είναι παράλληλες της γραμμής αιγια- 
λού σε απόσταση σταθερή 15,00 μ. 

3. Αποφαινόμαστε ότι δεν υπάρχει παλαιός αιγιαλός 

Η Επιτροπή 

Ο Πρόεδρος 
ΔΗΜΗΤΡΙΟΣ ΕΥΘΥΜΙΟΥ 

Τα Μέλη 

ΙΩΑΝΝΗΣ ΑΡΜΥΡΑΣ - ΒΑΣΙΛΙΚΗ ΧΑΤΖΗΠΛΗ - 
ΑΝΑΣΤΑΣΙΑ ΛΟΥΚΙΔΟΥ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα 
έγινε σμίκρυνση κατά ποσοστό 1 ^. 0 % 

Αριθ. 2467 (2) 

Άρση αναδάσωσης εκτάσεως 610,55 τ.μ. στη θέση «Αγία 
Τριάδα» Περιφέρειας Δ.Δ. Μηλεώντου Δήμου Μηλε- 
ών, Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 117 παρ. 3 και 24 παρ. 1 του 
Συντάγματος της Χώρας. 

2. Τις διατάξειςτου άρθου 2του ν. 2503/1997 «Διοίκηση 
- Οργάνωση - Στελέχωση Περιφέρειας». 

3. Τις διατάξεις του ν. 998/1979 «Περί Προστασίας Δα¬ 
σών κ.λπ.» και ειδικότερα το άρθρο 44. 

4. Τις διατάξεις του ν. 3208/2003 (άρθρα 1, 12 και 21 
παρ. 8 και 9) «Περί προστασίας Δασικών Οικοσυστημά¬ 
των κ.λπ.». 

5. Τις διαταγές του Υπουργείου Γεωργίας, υπ’ αριθμ. α) 
160417/1180/8.7.1980, β) 182447/3049/24.9.1980, γ) 
86004/1637/4.6.1987 και δ) 1099/26.10.2004 δ/γή του Υπ. 
Αγροτικής Ανάπτυξης και Τροφίμων. 

6. Τηνυπ’αριθμ. 1860/23.3.2001 (ΦΕΚ 421/12.4.2001) α¬ 
πόφαση του Γ ενικού Γ ραμματέα της Περιφέρειας Θεσ¬ 
σαλίας, περί εξουσιοδοτήσεως των Διευθυντών Δασών 
των Νομών της Περιφέρειας, να υπογράφουν με εντολή 
του. 

7. Την υπ’ αριθμ. 653/27.3.1998 απόφαση Δ/νσης Δα¬ 
σών Μαγνησίας, με την οποία κηρύχθηκε ως αναδασω¬ 
τέα, δασική έκταση εξακοσίων δέκα τετραγωνικών μέ¬ 
τρων και πενήντα πέντε εκατοστών (610,55 τ.μ.), στη θέ¬ 


ση «Αγία Τριάδα» περιφερείας της τέως Κοινότητας Μη- 
λεών, Ν. Μαγνησίας, λόγω παράνομης εκχερσώσεως. 

8. Την υπ’ αριθμ. 5318/8.9.2005 αναφορά του Δασαρ¬ 
χείου Βόλου, με την οποία προτείνεται η άρση αναδάσω¬ 
σης επιφάνειας εξακοσίων δέκα τετραγωνικών μέτρων 
και πενήντα πέντε εκατοστών (610,55 τ.μ.), διότι μετηντε- 
λεσίδικη υπ’ αριθμ. 3002/2.6.2005 Πράξη Χαρακτηρισμού 
του Δασάρχη Βόλου χαρακτηρίσθηκε, ως δασωθείς α¬ 
γρός, υπαγόμενη στις παρ. 2 και 5 του άρθρου 3 του ν. 
998/1979, αποφασίζουμε: 

Αίρουμε την αναδάσωση της έκτασης εμβαδού εξακο¬ 
σίων δέκα τετραγωνικών μέτρων και πενήντα πέντε εκα¬ 
τοστών (610,55 τ.μ.), που βρίσκεται στη θέση «Αγία Τριά¬ 
δα» περιφερείας Δ.Δ. Μηλεών του Δήμου Μηλεών, όπως 
απεικονίζεται στο συνημμένο σχεδιάγραμμα με στοιχεία 
Α, Β, Γ, Δ, Α, η οποία κηρύχθηκε αναδασωτέα με την υπ’ α- 
ριθμ. 653/27.3.1998 απόφασή μας, καθόσον με την τελε¬ 
σίδικη υπ’ αριθμ. 3002/2.6.2005 Πράξη Χαρακτηρισμού 
του Δασάρχη Βόλου, η εν λόγω έκταση χαρακτηρίσθηκε, 
ως δασωθείς αγρός, των παρ. 2 και 5 του άρθρου 3 του ν. 
998/1979. 

Κατά συνέπεια πρέπει να γίνει ανάκληση της υπ’ αριθμ. 
653/27.3.1998 απόφασής μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 12 Σεπτεμβρίου 2005 

Με εντολή Γενικού Γ ραμματέα Περιφέρειας 
Ο Διευθυντής Δασών 
ΕΥΣΤ. ΣΤΑΘΑΡΑΚΟΣ 

